Õpetajate Leht

Kalev Vapperi erituur näitusel “Tallinn täispurjes. Linna muutnud olümpiaehitus”
2025-07-24 18:00 - 19:00 (Europe/Tallinn)
Neljapäeval, 24. juulil kell 18 viib näitusel “Tallinn täispurjes. Linna muutnud olümpiaehitus” läbi erituuri teenekas spordireporter ja purjetaja Kalev Vapper.
Tähelepanelikud kuulajad on näituse tele- ja raadioreklaamis Kalev Vapperi hääle ehk juba ära tundnud. Juuli eelviimasel neljapäeval on näitusel teejuht 1980. aasta purjeregatti Eesti Televisiooni spordikommentaatorina kajastanud Kalev Vapper, kes jagab tuuril oma lugusid olümpiaettevalmistuste ajast ja tutvustab näitusel oma lemmikobjekte. Olümpiaregatt toimus Tallinnas 22. juulist 30. juulini 1980 – tänavu saab sellest 45 aastat.
Osalemine muuseumipileti või Muuseumikaardiga. Muuseum on neljapäeviti avatud 20ni, tuuri lõppedes on võimalik näitusega tutvumist rahulikult jätkata.
Eesti Arhitektuurimuuseumi näitus „TALLINN TÄISPURJES. Linna muutev olümpiaehitus“ räägib Tallinna moodsaks ja rohkem merele avatuks muutumise loo ning on avatud 28. septembrini 2025.

Tuur näitusel "Tallinn täispurjes. Linna muutnud olümpiaehitus"
2025-07-17 18:00 - 19:00
Neljapäeval, 17. juulil kell 18 teevad näitusel “Tallinn täispurjes. Linna muutnud olümpiaehitus” tuuri Stuudio TÄNA arhitektid ja näituse kujundajad Kertu Johanna Jõeste ja Ra Martin Puhkan.
Eesti Arhitektuurimuuseumi näitus „TALLINN TÄISPURJES. Linna muutev olümpiaehitus“ räägib Tallinna moodsaks ja rohkem merele avatuks muutumise loo ning on avatud 28. septembrini 2025. Olümpiaregatt toimus Tallinnas 22. juulist 30. juulini 1980 – tänavu saab sellest 45 aastat.

Eesti Lasteaednike Liidu 34. suveseminar
2025-07-08 00:00 - 2025-07-10 23:59
8.–10. juuli Eesti Lasteaednike Liit (ELAL) 34. suveseminar Paides.

Konverents „Eesti keel ja kultuur maailmas VII“
2025-06-30 00:00 - 2025-07-01 23:59
30.juuni – 1. juuli – konverents „Eesti keel ja kultuur maailmas VII“.

J. V. Veski päev. „500 aastat eesti kirjakeelt“
2025-06-27 00:00 - 23:59
27. juuni 2025 J. V. Veski päev. „500 aastat eesti kirjakeelt“

XIII ülemaailmsed Eesti päevad
2025-06-26 00:00 - 2025-07-02 23:59
26.juuni – 2. juuli – XIII ülemaailmsed Eesti päevad ESTO 2025 „Üheskoos“ Stockholmis, Narvas ja Tallinnas.

Suveõppus
2025-06-25 00:00 - 2025-06-27 23:59
25.–27. juuni – Toosikannu puhkekeskuses suveõppus koos Kaitseressursside Ametiga. Oodatud on majandusõpetajad koos oma kooli riigikaitseõpetajaga.

Lastekaitsepäeva avatud töötuba SÕNUMIGA MÄRK
2025-06-01 11:00 - 14:00
Lastekaitsepäeva avatud töötuba SÕNUMIGA MÄRK
1.juuni kell 11–14
Sihtgrupp: kõigile
Kuni 18aastastele tasuta muuseumikülastus ja töötoas osalemine. Sisaldab ühe märgi tegemist, iga järgmine märk 1 euro.
Täiskasvanutele muuseumikülastus ja töötoas osalemine muuseumipiletiga.
Lastekaitsepäeval on kõik lapsed ja noored oodatud iseseisvalt või näitustele loodud avastuslehtede kaudu tutvuma ETDM-i disaini ja tarbekunsti näitustega. Võimalus on näha erinevaid materjale ja mustreid, lugusid ja lähenemisi, mis kindlasti annavad inspiratsiooni enda joonistusega rinnamärgi loomiseks. Rinnamärki saab kinnitada riietele või kotile, mis annab võimaluse mustrite, kujundite ja värvide kaudu edastada oma sõnum. Tule jaga oma sõnumit!

Varjunuku meisterdamise töötuba
2025-05-31 00:00 - 23:59, 2025-05-24 00:00 - 23:59
Varjunuku meisterdamise töötuba
Aeg: 01.02, 08.02, 22.02, 01.03, 15.03, 29.03, 12.04, 26.04, 24.05, 31.05, algus kõigil kell 11
Koht: Nukuteatrimuuseum
Varjunuku töötoas saab igaüks valmistada endale tegelase, kes on inspireeritud kunagisest Eesti Noorsooteatri lavastusest. Töötoa käigus õpitakse tundma varjuteatri põhimõtteid ning pärast nukkude valmimist äratatakse värvilised varjud ellu. Nuku valmistamiseks kasutatakse viltpliiatseid ja kääre, mille tõttu on töötuba sobilik alates 5. eluaastast.
Vanus: 3+
Töötoa kestus: 40 minutit
Pilet peab olema kõigil külastajatel.
Vaata lisa noorsooteater.ee

Teatrinukkude salamaailm
2025-05-31 00:00 - 23:59, 2025-05-15 00:00 - 23:59, 2025-05-14 00:00 - 23:59
Teatrinukkude salamaailm
Aeg: 09.02 kell 12 ja 15, 13.02 kl 11, 19.02 kl 11 (toimub Haapsalu Kultuurikeskuses), 27.02 kl 11, 28.02 kl 11, 01.03 kl 12, 19.03 kl 13 (toimub Võnnu kultuurimajas), 29.03 kl 12, 30.03 kl 12, 01.04 kl 11, 14.05 kl 11, 15.05 kl 11, 31.05 kl 12 ja 15.
Koht: Eesti Noorsooteater (kui pole teisiti märgitud)
„Teatrinukkude salamaailm” on avatud mängulaadiga lavalugu, mis lubab publikul piiluda muidu varjatuks jääva nukuteatrikunsti sirmi taha.
Lavastuses jutustatakse näitlejate ja nukkudega Eesti nukuteatri ajalugu koondava õpetliku loo, kus fantaasial pole piire. Üle aastate või koguni aastakümnete astuvad taas lavale kord juba oma loo rääkinud tegelased, kes nüüd ammugi Nukuteatrimuuseumis puhkavad. Haldjas Kastetilk, Hiir, Rebane, Punamütsike, Buratino ja kummitus Kummi – lavastus põimib nende lood koos ajaloolise tausta ja nukunäitleja spetsiifikaga ühtseks ning köitvaks tervikuks.
Etendus kestab 35 minutit, millele järgneb lühike küsimuste-vastuste vestlusvoor publiku ja näitlejate vahel.
Vaata lisa noorsooteater.ee

Eesti Võõrkeeleõpetajate Liidu aastakoosolek
2025-05-31 00:00 - 23:59
31. mai Eesti Võõrkeeleõpetajate Liidu aastakoosolek ja juhatuse laiendatud koosolek Pärnus.
Eesti Võõrkeeleõpetajate Liit (EVÕL)

Academia Ampsud 2025 II veebiseminar
2025-05-30 00:00 - 23:59
30.05.2025 Academia Ampsud 2025 II veebiseminar
Academia Ampsud on veebiseminaride sari, kus karjäärispetsialistid räägivad enda erialasest rändekogemusest, tutvustavad kaasatoodud rahvusvahelisi praktikaid ning jagavad tähelepanekuid eri riikide karjääriteenuste toimimisest. Seekordsel seminaril jagavad Rumeenia, Iirimaa, Prantsusmaa ja Norra õpirände kogemusi Eesti karjäärispetsialistid, kes on värskelt õpirändelt saabunud. Osalema on oodatud kõik huvilised, kes toetavad noori ja täiskasvanuid nii haridus- kui tööalaste valikute tegemisel.   Täpsema info ja liitumine Academia Ampsud II – Erasmus+ | Erasmus+

EHL üldkoosolek
2025-05-29 00:00 - 2025-05-30 23:59
EHL üldkoosolek 30. mail. 29. ja 30. mail valitakse EHL-i üldkoosolekul uus esimees, juhatus ning volikogu ja kinnitatakse arengukava aastateks 2026–2029. Toimub ka üle-eestiline usaldusisikute konverents.

Leiutajate ralli
2025-05-29 00:00 - 23:59
Leiutajate ralli kutsub nutikaid noori inseneritalente võistlusele
“Rakett69”, Enefit, Energia avastuskeskus ja Eesti Teadusagentuur kutsuvad koolinoori osalema leiutajate rallil, mille suurejooneline finaalüritus toimub juba 29. mail Energia avastuskeskuses. Osalemiseks tuleb võistkondadel meisterdada sõiduk, mis läbiks võimalikult kiiresti 30-meetrise vahemaa.
“Viimastel aastatel oleme pakkunud kõikidele huvilistele võimalusi eri vormides lahendada “Rakett69″ ülesandeid,” ütleb “Rakett69” produtsent Kalev Smidt. “Sel hooajal toome koolinoorteni tõeliselt kihvti võistluse – leiutajate ralli! See on suurepärane võimalus koos klassi- ja koolikaaslaste või sõpradega sukelduda inseneride ja leiutajate põnevasse maailma. Katsetades, avastades ja analüüsides saab õppida tegema teadlikke järeldusi ning täiustada oma sõidukit, muutes selle veelgi kiiremaks ning efektiivsemaks.”
Smidti sõnul annab võistlus suurepärase võimaluse arendada tiimitööd ja juhtimisoskusi ning end võistluslikus vormis proovile panna. “Kuigi 29. mail asuvad ehitatud sõidukid stardijoonele ja võitjad saavad premeeritud, on leiutajate ralli ennekõike suurepärane võimalus ise õppida, avastada ja nutikamaks saada,” lisab produtsent. “Julgustan kõiki võimalikult palju katsetama ja proovima erinevaid lahendusi – kasutage mitmesuguseid energiaallikaid, ülekandeid ja materjale, et mõista, kuidas iga detail kogu masinavärgis toimib.”
Ürituse toimumispaik, Energia avastuskeskus, on valitud sihilikult, kuna keskus tegutseb aktiivse platvormina tulevikutalentide toetamiseks ning mängib olulist rolli teaduse ja tehnoloogia populariseerimisel noorte seas. “Energia avastuskeskus tegeleb aktiivselt noorte teadusprojektide ja õpilasfirmade toetamisega, nõustamisega ja ürituste korraldamisega, et aidata kaasa noorte võimalustele kujundada Eesti tuleviku inseneeriat ja energeetikat,” selgitab avastuskeskuse tegevjuht Darja Saar. „Selline keskkond toetab ideaalselt leiutajate ralli vaimu – õppimist praktilise kogemuse ja loova probleemilahenduse kaudu,“ lisab ta.
Leiutajate ralli võistlus toimub kahes vanuseklassis: 4.–6. klass ja 7.–9. klass. Igasse tiimi võib kuuluda 3–5 liiget, lisaks ka juhendaja. Osalemiseks tuleb registreerida oma tiim rakett69.ee/ralli lehel hiljemalt 2. mail, kust saab ühtlasi tutvuda ka täpsemate reeglitega. 29. mail pannakse tiimide masinad Energia avastuskeskuses võistlema ning parimatest parimaid ootavad vahvad auhinnad.

Karjäärispetsialistide kevadkool
2025-05-28 00:00 - 2025-05-29 23:59
28.–29. mai – karjäärispetsialistide kevadkool.

Tõmbame suve hoogsalt käima!
2025-05-26 00:00 - 2025-06-06 23:59
Tõmbame suve hoogsalt käima!
26.5.–6.6. Anija mõisapargis
Liikumismängud. Siim Tõnisson (liikumismängud.ee) paneb lapsed liikuma.
Meeleolukas kooliaasta ärasaatmise programm lastegruppidele sh keelekümblusklassid (lähtume LAK-õppe põhimõtetest).
Lisainfo 5553 0038, info@anijamois.ee

Lastekonverents "Milliseid lasteraamatuid tahame?"
2025-05-24 13:00 - 16:30
Eesti esimene lastekonverents toob laste hääle kirjandusmaailma
Milliseid raamatuid tahavad lapsed tegelikult lugeda? Just sellele küsimusele hakkavad vastuseid otsima Eesti esimesel lastekonverentsil osalevad lapsed 24. mail 2025 Tallinna Südalinna raamatukogus. 5.–6. klasside õpilased üle Eesti võtavad esmakordselt sõna, et arutada lugemise ja raamatute teemadel, millised lasteraamatud neid päriselt kõnetavad. Sündmust korraldavad Lastekaitse Liit ja Tallinna Raamatukogud. Konverents tähistab tänavust raamatuaastat laste silmade läbi.
Sündmuse muudab ainulaadseks noorte juhtroll. Päeva modereerivad Tallinna Reaalkooli 8. klassi õpilased. Aruteludes osaleb 40 õpilast igast Eesti piirkonnast – põhjast, lõunast, läänest, idast ja saartelt. Paneeldiskussioonide eesmärk on leida vastused küsimustele: kas noored eelistavad paberraamatut või digitaalset lugemist, milline kujundusstiil neile meeldib, kui oluline on släng ja veel palju muud.
Konverentsile on kutsutud Eesti tuntud lastekirjanikud, kelle jaoks pakuvad laste mõtted ja arvamused väärtuslikku sisendit tulevaste teoste loomisel. Tallinna Raamatukogude lastetöö peaspetsialist Merle Tanilsoo usub, et sündmusel on potentsiaali muuta kogu valdkonda: „Tänapäeval tundub kõige raskem kirjutada head lasteraamatut 5.–6. klasside õpilastele. Loodetavasti saavad kirjanikud lastekonverentsist ideid, mis jõuavad ühel päeval raamatukaante vahele. Kahtlemata võiks lastekonverentsist saada ka traditsioon, mis avab noorte südamed kirjandusele.”
Lastekaitse Liidu laste- ja noortevaldkonna koordinaator Triin Sooäär rõhutab, et selline osalusvorm on oluline samm edasi laste kaasamisel ühiskondlikesse aruteludesse: „Lastekonverentsil saavad sõna vaid lapsed ise – see on nähtus, mida ei esine tihti lapsi puudutavatel teemadel. Lastekirjandus on sel sündmusel sillaks laste kaasamiseks ja annab värskeid ideid otse sihtrühmalt. “
Konverentsi käigus arutelud salvestatakse ja koostatakse kokkuvõtted, mida jagatakse hiljem õpetajatele ja haridustöötajatele. Samal ajal toimub Tallinna Südalinna raamatukogus programm kaasasolevatele juhendajatele ja vanematele.
Osalemine:
Konverentsil osalemiseks tuleb 5.–6. klassi õpilasel esitada lühike videovastus küsimusele “Milliseid lasteraamatuid tahame?” hiljemalt 1. maiks 2025.
Lisainfo ja kandideerimine veebiaadressil www.lastekaitseliit.ee/lastekonverents-2025
Täiendav info ja küsimused
Triin Sooäär
Lastekaitse Liidu laste- ja noortevaldkonna koordinaator, triin.sooaar@lastekaitseliit.ee

Ahhaa, tehisintellekt!
2025-05-24 00:00 - 23:59
Ahhaa, tehisintellekt!
24. mail avatakse AHHAAs uhiuus tehisintellekti näitus „Ahhaa, tehisintellekt!“.
Kas tehisintellekt suudab mõelda? Ja mis mõttes AI kirjutab luuletusi?! Tule ja avasta kogu tehisaru põnev saamislugu.
AI tegutseb, suhtleb, loob, mõtleb ja mängib – tõeline tehisaru pidu. Tehisaru näitus on peegeldus ajaloost ja olevikust, kus aju ei pruugi enam olla kõige nutikam mõtleja meie kodudes.
Kuidas me siia jõudsime? Ja kuhu edasi?
Mida AI näitusel teeb?

Kuulab ja räägib sinuga
Loob kunsti
Teeb sinust deepfake’i
Mängib sinuga mänge
Õpib sinult
Mõtiskleb elu üle

Tule, vaata ja imesta! Tulevik pole mitte ainult ukse taga – ta juba mängib su Spotify listis DJ-d.

Matemaatika (kirjalik) riigieksam
2025-05-21 00:00 - 23:59
Matemaatika (kirjalik) riigieksam – 21. mai.

Noorlingvistide keeleklubi: Üht-teist põnevat maailma keelte kirevusest
2025-05-17 12:00 - 15:00
Noorlingvistide keeleklubi: Üht-teist põnevat maailma keelte kirevusest
17. mai Noorlingvistide keeleklubi: Üht-teist põnevat maailma keelte kirevusest; Tartu Ülikooli eesti ja üldkeeleteaduse instituudis.
Keeled, mida inimesed kasutavad, võivad olla üpriski erinevad ja nii mõneski peitub eesti keele vaatevinklist väga huvitavaid või lausa veidraid jooni. Töötoas vaatame ja uurime huvitavaid keeli üle maailma.
Töötuba viib läbi eesti ja soome-ugri keeleteaduse nooremteadur Axel Jagau (TÜ).
https://sisu.ut.ee/noorlingvist/

Aasta kool 2025
2025-05-16 00:00 - 23:59
16.mai – kuulutatakse välja aasta kool 2025.

Avatud tehaste päev
2025-05-15 00:00 - 2025-05-16 23:59
Avatud tehaste päev 2025
Toimumise aeg: 15. ja 16. mai
Toimumise koht: Tartu maakond
Korraldajad: Inseneriakadeemia – Haridus- ja Noorteamet, Inseneride Liit, Majandus- ja Kommunikatsiooniministeerium, Masinatööstus Liit, Tartu linn.
Osalevate tehaste arv: 13
Data Print, GPV Estonia AS, Gustav Cafe OÜ, HANZA Mechanics, Tartu, Estiko-Plastar, Salvest AS, Thermory AS, TORM Metall OÜ, Tarmetec OÜ (Metec), AS Ecoprint, AS A.Le Coq, Nõo Lihatööstus, Gren Tartu AS.
Kirjeldus: 15. ja 16. mail avab Avatud Tehaste Päev Tartu maakonnas uksed 13-le innovaatilisele tehasele, kus osalejatel on ainulaadne võimalus näha, kuidas Eestis tooteid päriselt valmistatakse. Külastajad saavad osaleda tasuta tehasetuuridel ja tutvuda kaasaegsete tehnoloogiatega. Üritus on suunatud nii õpetajatele, õpilastele kui ka kogukonnale, pakkudes harivaid tegevusi ja avardades arusaama tänapäevastest karjäärivõimalustest.

Oskuste festival Kuressaares
2025-05-14 00:00 - 2025-05-16 23:59
14.–16. mai – oskuste festival Kuressaares. Eesti kutsekoolide õppijad võistlevad 11 erialal.

Kevadine talupäev Eesti Vabaõhumuuseumis
2025-05-13 00:00 - 2025-05-15 23:59
13.05–15.05 Kevadine talupäev Eesti Vabaõhumuuseumis (Eesti Vabaõhumuuseum, Vabaõhumuuseumi Tee 12, Tallinn, Eesti )
Mida pikemaks lähevad päevad, seda kiiremaks põllumehe samm. Talupäev annab võimaluse heita pilk esivanemate igapäevastele kevadtöödele, mida tänasel päeval aitavad meie eest ära teha masinad. Vaata lisa
https://lydian.ee/broneeri/programmid/evm/kevadine-talupaev/

Põhikooli valikeksam inglise keeles
2025-05-12 00:00 - 2025-05-14 23:59
Põhikooli valikeksam inglise keeles (B1-tasemel, suuline) – 12.–14. maini.

Põhikooli valikeksam prantsuse keeles (B1-tasemel), saksa keeles (B1-tasemel) või vene keeles võõrkeelena (B1-taseme, suuline)
2025-05-12 00:00 - 2025-05-13 23:59
Põhikooli valikeksam prantsuse keeles (B1-tasemel), saksa keeles (B1-tasemel) või vene keeles võõrkeelena (B1-taseme, suuline) – 12. ja 13. mail.

Põhikooli valikeksam
2025-05-12 00:00 - 23:59
Põhikooli valikeksam vene keeles, bioloogias, keemias, füüsikas, geograafias, ajaloos, ühiskonnaõpetuses, inglise keeles (B1-tasemel), prantsuse keeles (B1-tasemel), saksa keeles (B1-tasemel) või vene keeles võõrkeelena (B1-tasemel, kirjalik) – 12. mail.
